Arkitektens hjem

Arkitektens hjem er et norsk tv-program om arkitektur som gikk på NRK2 fra 2015 til 2022. Programmet ble ledet av Charlotte Thiis-Evensen som besøkte norske arkitekter i deres hjem og viste diverse andre bygg de har tegnet. Hensikten var ifølge Telemarksavisa dels å avkrefte myten om at arkitekter bare arbeider for eliten, og hva de har tenkt der de former mange menneskers omgivelser. I sesong 2 tok man opp mer samfunnsmessige tema, med oppfølgende intervju av Siss Vik i Kulturhuset på radio.

Sesonger
Sesong 1, 2015 (6 episoder): Tommie Wilhelmsen, Yashar Hanstad, Knut Hjeltnes (arkitekt), Cecilie Wille, Henriette Salvesen og Stein Halvorsen
Sesong 2, 2016 (6 episoder): Jan Olav Jensen, Marit Justine Haugen, Todd Saunders, Tanja Lie, Svein Lund (arkitekt) og Ingebjørg Skaare 
Sesong 3, 2017 (6 episoder): Einar Jarmund, Reiulf Ramstad, Siv Helene Stangeland, Niels Torp, Rose Marie Steinsvik og Arild Eriksen 
Sesong 4, 2018: "Arkitektens HYTTE" (6 episoder): Einar Hagem, Carl-Viggo Hølmebakk, Marianne Borge, Snore Stinessen, Aslak Haanshuus, Jon Haug, episode 7: Arkitektens hage med Rainer Stange
Sesong 5, 2019 (6 episoder): Frederica Miller, Stian Schjelderup, Jan Digerud, Aina Dahle, Marina Bauer, Thomas Thorsnes
Sesong 6, 2022 (6 episoder): Astrid Rohde Wang, Bjørn Tandberg, Jan Gunnar Skjeldsøy, Erik Fenstad Langdalen, Per Schjeldrup, Ida Winge Andersen

Referanser

Eksterne lenker

Arkitektur
Norske dokumentarserier
TV-produksjoner på NRK
Norske TV-serier fra 2010-årene